Tehotenstvo a lieky.
Dobrý deň. Som 17t. tehotenstva a mám zápal močových ciest.  Doktorka mi predpísala Ciphin a zaujíma ma či je to bezpečne piť v tehotenstve.
Dobrý deň,
ďakujeme za Vašu otázku.
Údaje, ktoré sú dostupné o podávaní ciprofloxacínu tehotným ženám, nenaznačujú žiadnu toxicitu ciprofloxacínu. Výskyt vedľajších účinkov lieku je individuálny a nedá sa s určitosťou predpokladať, či sa objavia u Vás. Ako preventívne opatrenie sa odporúča nepoužívať ciprofloxacín počas gravidity. Lekár však pri predpise liečby vždy zvažuje jej benefity a riziká z nej vyplývajúce. Neliečená bakteriálna infekcia môže predstavovať pre Vás aj Vaše dieťa oveľa väčšie riziko ako samotná liečba, preto odporúčam dodržať nariadenia lekára a v prípade pochybností ohľadom liečby kontaktovať lekára.
Prajem Vám pekný  zvyšok dňa.
S pozdravom
PharmDr. Patrícia Čečková